****

**DAUGAVPILS PILSĒTAS PAŠVALDĪBA**

Reģ. Nr. 90000077325, K. Valdemāra iela 1, Daugavpils, LV-5401, tālr. 65404344, 65404365, fakss 65421941

e-pasts: info@daugavpils.lv www.daugavpils.lv

 **L Ē M U M S**

Daugavpilī

2022.gada 24.februārī **Nr.76**

 (prot. Nr.6, 3.§)

**Par līguma par sabiedrisko siltumapgādes pakalpojumu sniegšanu noslēgšanu ar pašvaldību akciju sabiedrību “Daugavpils siltumtīkli” un 2014.gada 5.augusta deleģēšanas līguma Nr.D-2014/366 izbeigšanu**

Pamatojoties uz likuma „Par pašvaldībām” 15.panta pirmās daļas 1.punktu, 21.panta pirmās daļas 27.punktu, Vides aizsardzības un reģionālās attīstības ministrijas 2021.gada 31.augusta vēstuli Nr.1-132/7950 un 2021.gada 16.novembra vēstuli Nr.1-132/10111,

ņemot vērā to, ka Daugavpils pilsētas pašvaldība ir nodibinājusi pašvaldības akciju sabiedrību “Daugavpils siltumtīkli”, ar mērķi nodrošināt sabiedrisko siltumapgādes pakalpojumu sniegšanu,

kā arī to, ka atbilstoši Latvijas Republikā pastāvošajam tiesiskajam regulējumam siltumapgāde ir sabiedriskais pakalpojums, kas tiek īstenots kā komercdarbība un tiek regulēts atbilstoši likumam „Par sabiedrisko pakalpojumu regulatoriem”, un saskaņā ar Eiropas Komisijas 2011.gada 20.decembra lēmumu par Līguma par Eiropas Savienības darbību 106.panta 2.punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi, un Eiropas Komisijas 2011.gada 20.decembra paziņojumam par Eiropas Savienības atbalsta noteikumu piemērošanu kompensācijai, kas piešķirta par vispārējas tautsaimnieciskas nozīmes pakalpojumu sniegšanu, jebkura darbība, kas ietver preču vai pakalpojumu piedāvāšanu tirgū, ir saimnieciskā darbība.

Atbilstoši Latvijas Republikas tiesiskajam regulējumam par sabiedrisko pakalpojumu sniegšanu un minētajam Eiropas Komisijas lēmumam, kas veido pamatojumu atlīdzības maksājumu piešķiršanai ieguldījumiem un finansiālam atbalstam sabiedrisko pakalpojumu sniedzēju infrastruktūrā, kas tiek līdzfinansēti no Eiropas Savienības struktūrfondiem vai pašvaldības budžeta (arī valsts budžeta) līdzfinansējuma, jebkura darbība, kas ietver preču vai pakalpojumu piedāvāšanu tirgū, ir saimnieciskā darbība, kurai tiek piemēroti Līguma par Eiropas Savienības darbību 106., 107. vai 108.panta noteikumi, taču jāņem vērā, ka Līguma par Eiropas Savienības darbību 106., 107. vai 108.panta noteikumi nav piemērojami izpildvaras administratīvajām funkcijām, kas sastāv no atsevišķiem pārvaldes uzdevumiem, attiecīgi,

lai nodrošinātu likuma “Par pašvaldībām” 15.panta pirmās daļas 1.punkta nosacījumu izpildi - pašvaldības autonomo funkciju organizēt iedzīvotājiem siltumapgādes pakalpojumus, ņemot vērā Finanšu komitejas 2022.gada 17.februara atzinumu,

atklāti balsojot: PAR – 14 (I.Aleksejevs, P.Dzalbe, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, V.Sporāne-Hudojana, I.Šķinčs, M.Truskovskis, A.Vasiļjevs), PRET – nav, ATTURAS – 1(I.Prelatovs), **Daugavpils dome nolemj:**

1. Noslēgt līgumu par sabiedrisko siltumapgādes pakalpojumu sniegšanu ar pašvaldības akciju sabiedrību “Daugavpils siltumtīkli”, reģistrācijas Nr.41503002945, juridiskā adrese 18. novembra iela 4, Daugavpils, LV-5401.
2. Ar 2022.gada 1.martu izbeigt 2014.gada 5.augustā starp Daugavpils pilsētas domi un pašvaldības akciju sabiedrību “Daugavpils siltumtīkli”, reģistrācijas Nr.41503002945, juridiskā adrese 18. novembra iela 4, Daugavpils, LV-5401, noslēgto deleģēšanas līgumu Nr.D-2014/366.

Pielikumā: Līguma par sabiedrisko siltumapgādes pakalpojumu sniegšanu projekts uz 4 lapām.

Domes priekšsēdētājs *(personiskais paraksts)* A.Elksniņš